Mnotho (5) oppad huis toe met sy meganiese hart | RSGplus
Mnotho (5) oppad huis toe met sy meganiese hart
Gepubliseer op 02/08/2017. 24/01/2020
Die vyfjarige seuntjie wat 'n maand gelede die jongste pasiënt in Afrika geword het om 'n meganiese hart, bekend as 'n Linker-ventrikulêre ondersteuningstoestel (Engels = LVAD) te ontvang, vorder goed en is oppad huis toe. Die LVAD is so groot soos 'n gholfbal en het batterye wat gereeld herlaai word.
Mnotho Mndebele en sy ma, Mbali Mndebele.
Mnotho Mndebele, wat aan gedilateerde kardiomiopatie ly waar sy linkerventrikel ernstig beskadig is en dus nie voldoende bloed deur sy liggaam kon pomp nie, het vier maande lank in 'n kritieke toestand in 'n hart-waalsaal op 'n skenkerhart gewag.
Maar kinder-skenkerhart word baie selde verwys – dis asof Suid-Afrikaners nie besef dat Suid-Afrika twee wêreldklas sentra vir kinderhartoorplantings het nie, sê hartchiriurg dr. Viljee Jonker. Hy het die gholfbalgroottte meganiese hart in Mnotho, wat 17 kg geweeg het en die kleinste moontlike gewig is vir die LVAD, aan sy linkerventrikel gekoppel en die ander punt aan sy aorta sodat die bloed deur sy linkerventrikel tot in die toestel vloei, en vandaar gepomp word tot in sy aorta sodat die bloed deur sy liggaam kan vloei. Die LVAD is as 'n oorbruggingsbehandeling tot 'n skenkerhart beskikbaar kom, aan Mnotho se hart gekoppel.
Dr Viljee Jonker het die span gelei wat die inplanting gedoen het. Die operasie is by die Maboneng Hart Instituut in die Netcare Sunninghill Hospitaal gedoen. Dr Jonker is tevrede met Mnotho se vordering. Mnotho gaan vandeesweek huis toe.
Die LVAD word aan die onderpunt van die linkerventrikel gekoppel, en pomp dan die bloed in die aorta in.
Volgens dr. Jonker sal Mnotho kan skool toe gaan. Die hartpompie het 'n battery wat gereeld gelaai moet word.
Ons het op 28 Junie 2017 in Gesondheid op RSG met dr Viljee Jonker oor Mnotho gesels waar hy die nuus bekend gemaak het oor die eerste koppeling van die LVAD aan 'n klein kind in Afrika.
Klik hier vir die program waar dr. Willie Koen meer verduidelik oor meganiese harte en die LVAD (Woensdag 29 Maart 2017)
Hier is die volledige berig oor Mnotho in Engels:
Wednesday, 2 August 2017 A five-year-old boy from Newcastle in KwaZulu-Natal has become the youngest patient on the African continent to undergo a lifesaving mechanical heart implantation.